উত্তেজনার মধ্যেই চীনের নতুন বোমারু বিমান প্রদর্শন | CoxsBazar Live 24
দক্ষিণ চীন সাগর নিয়ে যুক্তরাষ্ট্রের সঙ্গে চলমান মতবিরোধের মধ্যেই নতুন একটি কৌশলগত বোমারু বিমান প্রদর্শন করেছে চীন। সম্প্রতি একটি মহড়ার মাধ্যমে ‘এইচ-৬জে’ নামের বোমারু বিমানটি উদ্বোধন করে দেশটির সেনাবাহিনী।
এইচ-৬জে বোমারু বিমান প্রতিকূল আবহাওয়ায়ও যেকোনো ধরনের অভিযান পরিচালনা করতে সক্ষম। এটি একসঙ্গে সাতটি ‘ওয়াইজে-১২’ ক্রুজ ক্ষেপণাস্ত্র বহন করতে পারে। এই ক্ষেপণাস্ত্র অত্যন্ত নিখুঁতভাবে লক্ষবস্তুতে আঘাত হানা ও জাহাজ বিধ্বংস করতে সক্ষম।
মার্কিন গোয়েন্দা কর্মকর্তারা জানিয়েছেন, চীনের এই নতুন বোমারু বিমানটির যদি জ্বালানি শেষ হয়ে যায়, তাহলে মাটিতে না নেমেই সেটি আবার জ্বালানি সংগ্রহ করতে পারে। অর্থাৎ, আকাশে থাকাকালীন আবস্থায়ই অন্য বিমান থেকে এটি জ্বালানি রিফিউল করতে পারে।
‘এইচ-৬জে’ বোমারু বিমান
চীন প্রথমবারের মতো এই কৌশলগত বোমারু বিমানটি প্রদর্শন করেছে। তবে নিরাপত্তার স্বার্থে এ সম্পর্কে বিস্তারিত জানায়নি দেশটি।
এদিকে বেইজিং এমন একটা সময় এই নতুন বোমারু বিমানটি প্রদর্শন করেলো, যখন দক্ষিণ চীন সাগর নিয়ে যুক্তরাষ্ট্রের সঙ্গে দেশটির মতবিরোধ চলছে। এমনকি সম্প্রতি ওই অঞ্চলে মার্কিন রণতরী পাঠানো নিয়েও দুই দেশের মধ্যে উত্তেজনা বিরাজ করছে।
সোমবার (সকাল ১১:১৬)